English: It's a pleasure to reply to this debate, which has been an excellent debate. May I congratulate everyone who's participated in it? What we have before us is the story of great success in the health service in Wales. Back in the day, when I was a young medical student with a bright future - just a few years ago - we were talking about hepatitis A and hepatitis B and then hepatitis non-A and non-B. We have since then found a number of other viruses: hepatitis A, B, C, D, E - all different sub-strains of that virus. Not only have we discovered these, but we've also been able to treat them. Many years ago, we would find hepatitis but we couldn't do anything to treat it. The landscape has been transformed. Amid all of these complaints about our health service, we forget about the bigger picture: that there is wonderful work happening in the background. We have the ability now to eradicate hepatitis C and hepatitis B. We have the technology and we have the drugs available to us. I'm particularly grateful to my fellow Members for supporting this motion, which naturally congratulates the staff of the NHS, calls on the Welsh Government to confirm their commitment - and I've heard the words of the Cabinet Secretary and I thank him from the bottom of my heart for those words - and also the other considerations before us in this debate this afternoon. First of all, I'd like to thank Julie Morgan for her expert opening of this debate and congratulate her on her work as the chair of the haemophilia group. Many of the aspects here are crosscutting in terms of these issues. I also congratulate Mark Isherwood on his contribution, as well as Rhun, of course. In recalling Hefin David's contribution, well, yes, it can take many years for this disease to emerge, because it is very difficult to identify. You can question people and they simply don't remember if, at some point in the past, they suffered extreme tiredness. People simply don't remember; they forget. Therefore, it is difficult to carry out that diagnosis, unless you focus on those people, as many people have already mentioned, in prisons and those injecting drugs, of course. That is why those needle exchange programmes are so crucially important in eradicating this disease. That was also mentioned by Hefin David. May I also thank Caroline Jones and Dawn Bowden for their contributions and, as I've already mentioned, the Cabinet Secretary, who told us about the excellent system that we have here in Wales? We're in the vanguard. We often compare ourselves unfavourably in this country with other countries, but Wales is in the vanguard when it comes to issues such as hepatitis C. Because the challenge remains, despite our ability to eradicate it. Because, as we've already heard, we are treating those people who are already identified. The point is we're not identifying 50 per cent of the people. So, there is some work to be done in identifying those people who carry this virus. We have to deal with stigma, of course. People often fear going to their GP because they have lives that are often difficult and chaotic, and they feel that people will criticise them for what they've done in the past. Therefore, there is a challenge there for us to deal with all those systems. But ultimately, when one can identify exhaustion with the possibility that they have been infected by contaminated blood, we have to then start to think about the possibility that hepatitis C is the cause, and that's the challenge for us, as doctors and nurses: to be aware of that. But also, there is a challenge, once we've identified those people, to ensure that they continue with the treatment. When you do have difficult, challenging lifestyles, which are often chaotic, then it's difficult to maintain that treatment too. There are a number of challenges, but, whilst I welcome all of the contributions that we've heard this afternoon - and I also welcome the Government's response - this country is in the vanguard when it comes to issues related to hepatitis C. We have the technology, we have the treatments available, and we should go for it. Please support the motion. Thank you.
Welsh: Mae'n bleser i godi ac i gloi'r ddadl yma, sydd wedi bod yn ddadl arbennig. A allaf i longyfarch pawb sydd wedi cymryd rhan? Ac wrth gwrs, beth sydd o'n blaenau ni ydy hanes llwyddiant ysgubol yn y gwasanaeth iechyd yma yng Nghymru. Nôl yn y dyddiau pan oeddwn i'n fyfyriwr meddygol ifanc, llachar - cwpwl o flynyddoedd yn ôl - roeddem ni'n sôn am hepatitis A, hepatitis B ac wedyn hepatitis 'non-A' a 'non-B'. Ers hynny, rydym ni wedi darganfod sawl firws arall: hepatitis A, B, C, D, E - gwahanol is-grwpiau o'r rheini i gyd. A hefyd, nid yn unig rydym ni wedi darganfod mwy o fathau, ond rydym ni wedi gallu eu trin nhw hefyd. 'Slawer dydd, roeddem ni'n darganfod llid ar yr afu - hepatitis - ond nid oeddem ni'n gallu gwneud unrhyw beth amdano fe; nid oedd yna driniaeth. Mae'r tirlun wedi newid yn syfrdanol, ac weithiau yng nghanol yr holl gwyno sy'n mynd ymlaen ynglŷn â'r gwasanaeth iechyd ac ati, rydym ni'n anghofio'r pictiwr mawr: mae yna waith bendigedig yn mynd ymlaen yn y cefndir. Mae'r gallu gyda ni rŵan i gael gwared â hepatitis C a hepatitis B. Mae'r dechnoleg gyda ni, ac mae'r cyffuriau gyda ni. Rydw i'n falch bod fy nghyd-Aelodau am gefnogi'r cynnig sydd gerbron, sydd yn naturiol yn llongyfarch staff y gwasanaeth iechyd, yn galw ar Lywodraeth Cymru i gadarnhau eu hymrwymiad - ac rydw i'n clywed geiriau'r Ysgrifennydd Cabinet, ac rydw i'n diolch iddo fe o waelod calon amdanyn nhw - a hefyd yr ystyriaethau eraill sydd gerbron. Felly, i ddechrau, rydw i'n diolch i Julie Morgan am ei hamlinelliad gwych o'r clefyd yma ar y dechrau, a hefyd yn ei llongyfarch hi ar ei gwaith fel cadeirydd y grŵp haemoffilia. Wrth gwrs, mae nifer o'r ffactorau yn fan hyn yn trawstorri'r ddau bwnc, megis. Ac rydw i hefyd yn llongyfarch Mark Isherwood ar ei gyfraniad yntau, a Rhun hefyd. Ac wrth gofio am gyfraniad Hefin David, ie, mae hi yn gallu cymryd sawl blwyddyn i'r clefyd yma ddod i'r amlwg, achos mae o yn glefyd annelwig - mae e'n anodd iawn. Rydych chi'n gallu cwestiynu a chwestiynu pobl, ac nid yw pobl yn cofio os ydyn nhw wedi cael rhyw amser pan oedden nhw gyda blinder mawr, affwysol. Nid ydym ni'n cofio. Mae pethau'n mynd nôl yng nghymylau amser, mae pethau'n mynd yn angof. Ac wedyn, mae hi yn anodd gwneud y diagnosis, yn aml, os nad ydych chi'n canolbwyntio ar y bobl hynny, fel sydd wedi cael ei olrhain gan nifer ohonoch chi: carcharorion, y sawl sy'n brechu cyffuriau ac ati. A dyna pam mae'r rhaglenni yna sydd yn darparu nodwyddau glân mor allweddol i gael gwared ar y clefyd yma - ac fe wnaeth hynny gael ei olrhain hefyd gan Hefin David. A gaf i ddiolch hefyd i Caroline Jones ac i Dawn Bowden am eu cyfraniadau, a hefyd wrth gwrs, fel rydw i wedi cyfarch eisoes, i'r Ysgrifennydd Cabinet am olrhain y drefn arbennig sydd gyda ni yma yng Nghymru? Mae Cymru ar y blaen, rŵan. Rydym ni, yn eithaf aml, yn cymharu ein hunain yn anffafriol yn y wlad yma gyda gwledydd eraill, ond mae Cymru ar y blaen pan mae'n dod i faterion fel hepatitis C. Achos mae'n aros yn her, er ein bod ni'n gallu cael gwared ohono fe. Achos, fel rydym wedi clywed eisoes, rydym yn trin y bobl yna yr ydym wedi eu hadnabod eisoes. Y pwynt yw, nid ydym yn adnabod 50 y cant o'r bobl. Hynny yw, mae yna waith i'w wneud i adnabod a darganfod y bobl sydd â'r clefyd yma. Mae'n rhaid inni fynd i'r afael efo'r stigma ac mae'n rhaid inni gael gafael - . Hynny yw, mae pobl ofn, weithiau, dod i weld meddyg achos mae gyda nhw fywydau sydd yn anodd, yn ddi-drefn, a hefyd maen nhw'n credu bod pobl yn mynd i'w beirniadu nhw am beth maen nhw wedi'i wneud yn y gorffennol. Felly, mae yna her yn y fan yna i ni fynd i'r afael efo'r systemau yna i gyd. Ond, yn y bôn, pan fydd rhywun yn gallu cyplysu blinder affwysol efo'r posibilrwydd eu bod nhw wedi cael eu heintio gan waed halogedig, mae'n rhaid inni feddwl am y posibilrwydd bod llid ar yr afu math C gyda nhw. Dyna yw'r her i ni fel meddygon a nyrsys: i fod yn ymwybodol o hynny. Ond, hefyd mae yna her, unwaith ein bod ni'n darganfod pobl, i wneud yn siŵr eu bod nhw'n parhau efo'r driniaeth. Pan mae gyda chi fywyd anodd, sy'n llawn heriau, yn llawn anhrefn, mae'n anodd cadw i fyny efo'r driniaeth hefyd. Mae yna sawl her, ond, gan groesawu'r cyfraniadau i gyd yr ydym wedi eu clywed y prynhawn yma, a hefyd croesawu ymateb y Llywodraeth, mae'r wlad yma ar y blaen pan mae'n dod i faterion yn ymwneud â hepatitis C. Mae'r dechnoleg gyda ni, mae'r triniaethau gyda ni, ac awn amdani. Cefnogwch y cynnig. Diolch yn fawr.